God programmeer ons nie | Netwerk24
God programmeer ons nie
Jy sou jou rekenaar of selfoon kon programmeer om elke oggend ’n boodskap vir jou te speel wat sê: “Ek het jou lief!” Maar op die ou end weet jy daardie apparate is verplig om dit vir jou te moet sê. Hulle het geen ander keuse nie; hulle is so geprogrammeer.
Wel, God het jou nie vooraf geprogrammeer om in Hom te moet glo nie. Daar’s geen hemelse rekenaarskyfie iewers in jou brein ingeplant wat aan jou geen ander keuse laat as om willoos te bely: “Ek glo in God” of “Ek het die Here lief nie.”
God het vir jou ’n regte hart gegee, asook ’n kop om self mee te dink.
Jy het die keuse om toe te laat dat die Heer jou oë oopmaak.
Hy nooi jou.
Hy roep jou.
Hy trek jou nader om Hom van harte lief te hê.
Jy is nie ’n menslike robot in sy oë nie.
O ja, jy is ook nie geprogrammeer vir ongeloof of twyfel nie! – Stephan Joubert
Meer oor: Rekenaar | Robot | Geloof
Humor hoort by geloof
Valleie met droë bene wat na lewe smag
Jesus neem ons land toe as ons kragte taan
Die getuienis van hoop en blydskap